Դեկտեմբերի 5-ին ՀՀ քաղաքացիներ, զինվորականներ ծաղիկներ դրեցին Երեւանում Բաղրամյան պողոտայում գտնվող նրա հուշարձանի մոտ: Պաշտպանության նախարար Վիգեն Սարգսյանը ողջունեց ու շնորհավորեց ներկաներին: «Մենք հաճախ ենք խոսում մեր պատմության, դժվար պատմության փորձությունների մասին: Բայց իրականությունն այն է, որ 1918 թ. մայիսից սկսած մինչև երկրորդ աշխարհապամարտ, մինչև արցախյան հերոսամարտը եղել է մեր հաղթանակների և վերածննդի դար»,-իր խոսքում նշեց նախարարը: Վ. Սարգսյանը նշեց, որ դրա համար մեծ գին վճարեց ողջ ժողովուրդը: «Փառք մարշալ Բաղրամյանին, որ կարողացավ հավաքական հերոսականության վրա դնել անհատական ու այսպիսի հիշվող պատկեր, անուն, որը կարելի է հպարտությամբ արտասանել ոչ միայն հետխորհրդային երկրներում, այլև աշխարհի ցանկացած անկյունում»,-ասաց նախարարը: